
Uvod

U svijetu komunikacija, Internet je sve prisutniji, te predstavlja sve prihvatljiviji način komuniciranja, kako širom svijeta tako i u Bosni i Hercegovini. U današnje vrijeme život bez Interneta odnosno računara je gotovo nezamisliv. Osim za pisanje i računanje, računari se danas sve više koriste za različite oblike komunikacije. Na ovaj način su zamjenili ličnu komunikaciju među ljudima, odnosno kumunikaciju licem u lice, te znatan dio komunikacije putem pisama, telefonom i telefaksom. Svakim danom, računari se sve više koriste za komunikaciju. Za djelotvorno korištenje moramo dobro poznavati komunikacijske tehnologije i servise koji se zasnivaju na računarskim mrežama i internetu. Također, za komuniciranje putem interneta potrebno je poznavati i određena pravila ponašanja kojih se moramo pridržavati, te isto tako voditi računa o svojim ličnim podacima koje izmjenjujemo sa svojim sagovornikom putem interneta jer su oni dostupni svim korisnicima interneta. Dakle, u današnje vrijeme se sve više razvijaju mediji za komuniciranje kao što su: elektronska pošta, elektronske oglasne ploče i forumi na Internetu, sistemi za potporu skupnom odlučivanju, različiti chat-ovi i slično. Pogodnosti koje nam pružaju ovakvi mediji su slanje dokumenata, relativno niski troškovi slanja podataka, brojni potencijalni primatelji poruka i on- line kupci, brzina i dr. 

Mediji imaju veoma važnu ulogu u životu čovjeka jer mu pomažu u funkcionisanju društvenog života. Internet je jedan ogromni medij, putem kojeg možemo komunicirati kako s jednom osobom, tako i sa velikom skupinom ljudi upotrebom tzv. distribucijskih ili mailing lista. 

Komunikacija posredovana računarom je izraz za sve oblike komuniciranja putem elektronske pošte, distribucijskih lista, foruma, različitih vrsta chat-ova, facebook-a, msn, skype, irc i sl. Za navedene oblike komuniciranja, osim korisničkih računa potrebna nam je i povezanost računara putem lokalne računalne mreže, Interneta ili bežično. 

U nastavku će biti ukratko objašnjeni svaki od navedenih oblika komunikacije.

Elektronska pošta

Elektronska pošta (eng. electronic mail ili e-mail) je pojam koji označava prijenos tekstualnih poruka ili dokumenata putem komunikacijskih mreža, najčešće Interneta. Elektronska pošta ima mnogo prednosti kao što su velike brzine prijenosa podataka, i to praktično bez obzira na udaljenost, relativno niske cijene i mogućnosti direktnog prijenosa teksta sa računara na računar, elektronska pošta je zbog toga danas vrlo popularan način dopisivanja. Postupak slanja i primanja poruka je veoma jednostavan. Poslane poruke se čuvaju u elektronskom poštanskom sandučiću primatelja, koji se nalazi na poslužitelju elektronske pošte sve dok se primatelj ne poveže na mrežu i dok ne preuzme poruke na svoj računar. Nakon što korisnik pročita poruku, on ima mogućnost da je izbriše ili sačuva u obliku tekstualne datoteke, ispisati, obrisati ili proslijediti na druge adrese E-pošte. 

Elektronska pošta je veoma snažan komunikacijski alat u svijetu, te je gotovo nemoguće zamisliti život bez njega. Elektronska pošta osim prednosti ima i nekoliko nedostataka kao što su spam poruke, odnosno beskorisna pošta koja nam zauzima mjesto u našem elektronskom sandučiću. Također razmjenom elektronske pošte postoji opasnost od računarskih virusa i sličnih sadržaja koji mogu naštetiti računaru. Da bi djelotvorno koristili i razmjenjivali elektronsku poštu moramo poznavati pravila, odnosno bonton u komunikaciji posredstvom interneta. Poruke trebaju biti što kraće, a opsežnije dokumente treba staviti u dodatak poruke (eng. Attachment). Međutim, ni datoteke u dodatku nebi smjele biti prevelike jer primatelju opterećuju sandučić elektronske pošte. Kod komunikacije elektronskom poštom ne vidimo lice niti čujemo boju glasa osobe s kojom komuniciramo pa trebamo paziti na stil pisanja jer osoba s kojom komuniciramo ne može procijeniti naše raspoloženje, odnosno naš emocionalni položaj.

Distribucijske liste

Distribucijske liste (engl. Mailing liste ili listserv) su oblici upotrebe elektronske pošte u skupini. Uključivanjem u distribucijsku listu neki korisnik može slanjem elektronske pošte na jednu adresu istovremeno poslati poruku velikom broju osoba koje su članovi određene distribucijske liste. Takvi sistemi grupnog komuniciranja obično povezuju osobe koje imaju nešto zajedničko: članovi su nekog tima, dijele slično zanimanje, imaju isti hobi itd. To uveliko olakšava posao timu koji radi na nekom projektu ili sl. Distribucijske liste su često mederirane, tj. obično postoji sistem odobravanja članstva i kontrola objavljivanja poruka koju obavlja moderator liste. 

Za djelotvorno korištenje i sudjelovanje u radu neke distribucijske liste, potrebno je iskustvo te poznavanje nekih osnonih pravila ponašanja. Prije svega potrebno je dobro odabrati jednu ili više distribucijskih lista kojima se želi pristupiti. Naime, ukoliko neka osoba odluči sudjelovati u prevelikom broju distribucijskih lista, to može dovesti do zatrpavanja njenog sandučeta elektronske pošte porukama iz različitih diskusija koje će teško pratiti. Kod rada s distribucijskom listom treba izbjegavati slučaj da se poruka namijenjena jednoj osobi greškom uputi svima koji su prijavljeni na listu. 

Slanje datoteka u dodatku u pravilu nije poželjno kod rada s distribucijskim listama, a mnogi sistemi za rad s distribucijskim listama takve datoteke ne prihvaćaju te odbijaju i osnovnu poruku. 

Na kraju treba biti oprezan kod davanja ličnih podataka i uključivanja u veze s nepoznatim osobama putem Interneta, posebno ako postoji sumnja u mogućnost da druga strana zloupotrijebi iskazano povjerenje. 

Internetski forum

Internetski forum je usluga na Internetu koja omogućava razmjenu mišljenja među učesnicima upotrebom web preglednika. Sve poruke koje korisnik napiše i pošalje na forum vidljive su svim ostalim učesnicima foruma. To nalikuje na oglasnu ploču (engl. message board) na kojoj učesnici ostavljaju poruke. U načelu poruke na forumu mogu ostavljati i čitati učesnici interneta bez ograničenja. Učesnici su najčešće anonimni jer se pri slanju poruke na forum ne mora navesti pravi identitet. Zbog lakšeg snalaženja forum je obično podijeljen u nekoliko skupina prema temama razgovora. Jednostavnost upotrebe i mogućnost anonimne rasprave o različitim temama jedan je od glavnih razloga popularnosti foruma. Za internetski forum se dovoljno služiti web preglednikom. Poruka poslana na jedan forum vidljiva je samo na tom forumu. Forum se uglavnom sastoji od mnogobrojnih kategorija unutar kojih se nalaze teme koje otvaraju i započinju korisnici. Svaka tema ima svoju diskusiju u kojoj se sudjeluje pisanjem, odnosno objavljivanjem postova. Svi razgovori/diskusije ostaju sačuvani na forumu dok ih ne obriše moderator (stvarna osoba).

Softver
Internetski forum (engl. internet forum) je posebna web aplikacija ili skripta koja omogućava korisnicima (surferima) raspravu o određenim temama. Po softverskom nahođenju, postoje forumi koji omogućuju objavljivanje postova anonimno, dok postoje i oni na koje se treba registrovati u obliku željenog korisničkog imena i lozinke (ukoliko već nije zauzeto). Forumski softverski paketi dostupni su na Internetu i zapisani su u različitim programskim jezicima, najčešće su to PHP, Perl, JAVA i ASP.

Administratori i moderatori 

Osoba koja ima ulogu administratora na forumu ima mogućnost uređivanja, brisanja ili nekog drugačijeg modificiranja već objavljenih postova. Također mogu dati ban, odnosno zabraniti sudjelovanja na forumu na određeno vrijeme zbog nepridržavanja pravila foruma, mogu izbrisati korisnike, te ih stvoriti. Uloga moderatora je da pomaže administratoru, te uglavnom ima iste ovlasti kao i administrator (naravno, u manjoj mjeri). Najvažniji razlog postojanja administratora i moderatora je održavanje reda na forumu i upozoravanje korisnika o pridržavanju kućnog reda.

Članovi i korisnici
Članovi foruma mogu objavljivati postove, mijenjati iste, otvarati nove topic-e te mijenjati svoje postavke. Na većini foruma, korisnici uz svoje ime obično imaju malu sliku koja se naziva avatar. Također mogu primati i slati privatne poruke ostalim korisnicima. U određenim slučajevima daje im se mogućnost brisanja vlastitog topica ili posta. Često korisnici koriste i potpise, najčešće riječi ili slike koje se pojavljuju na kraju svakog posta koji objave.

Pravila ponašanja
U slučaju dvostrukog postanja, odnosno objavljivanja iste poruke dvaput, javlja se termin spam (neželjenih i nepotrebnih poruka koje ne odgovaraju na određenu temu). Iako forumi većinom imaju pravila o spamanju, mnogi još uvijek ne obraćaju pažnju na to. Spamanjem se smatra i objavljivanje dva posta zaredom, a da nije između njih uskočio neki drugi korisnik. To se može izbjeći tako da se ide na uređivanje već objavljenog posta ako postoji ta opcija. No problem koji bi se mogao javiti je taj da neko ko je već pročitao originalni post ne uvidi nastale promjene proizašle iz naknadnog uređivanja. To je samo neki od mnogobrojnih problema koji nastaju ne pridržavanjem pravila, no najveći ostaje onaj o netrpeljivosti na rasnoj, vjerskoj i nacionalnoj osnovi.

Organizacija foruma 

Forumi mogu biti različitih stilova. Uobičajeni forumi sadrže linkove koje vode do podforuma. U svakom podforumu se nalazi mjesto za objavljivanje postova, a novi se topic-i nalaze na vrhu, sa posebnim upozorenjem o njihovoj aktivaciji. Isto tako, mnogi forumi na vrhu liste topic-a sadrže važne obavijesti. Oni topic-i u kojima se često odgovara, smješteni su pri vrhu, dok se oni u kojima se nalazi tek pokoji odgovor nalaze na dnu.

Poređenje s ostalim Web aplikacijama

Razlika između foruma i elektronskih mail lista je u tome što mail liste automatski šalju nove poruke pretplatnicima, dok je kod foruma potrebno samostalno posjetiti tu stranicu te pročitati poruku. Također, postoji mogućnost obavještavanja e-mailom o odgovaranju drugih korisnika na vaš post. Za pristupanje forumu potreban je samo Web preglednik, dok su za neke aplikacije potrebni posebni programi koji omogućuju čitanje vijesti s različitih stranica. Za razliku od blogova, forumi dopuštaju svakome da započne novi razgovor, ili sudjeluje u jednom. Forumi se razlikuju i od chat soba zato što sudionici ne moraju biti spojeni na Internet u isto vrijeme.

Facebook
Kao još jedan vid komunikacije među ljudima je i Facebook koji predstavlja internetsku društvenu mrežu koju je 2004. godine osnovao Mark Zuckerberg, bivši student Harvarda. U svojim počecima, Facebook je bio namijenjen samo studentima univerziteta na Harvardu koji su tim putem mogli međusobno komunicirati i razmjenjivati informacije. Kasnije, mnogai drugi univerziteti, srednje škole i velike kompanije širom svijeta priključile su se mreži. Danas ova web stranica ima više od 64 miliona aktivnih korisnika. Facebook je ujedno najpopularnije mjesto za objavljivanja fotografija, s više od 14 miliona novih dodanih fotografija dnevno.

Koncept Facebooka 

Facebook je, prema riječima osnivača Marka Zuckerberga, zamišljen tako da se putem interneta povežu oni ljudi koji se već poznaju u stvarnom životu, za razliku od sličnih web servisa. Kao što početna stranica Facebooka kaže, on omogućuje korisnicima povezivanje i socijalizaciju s ljudima koji su im bliski i koji rade, studiraju i žive oko njih. Mnogi koriste Facebook upravo kako bi ostali u kontaktu sa svojim prijateljima ili rodbinom. Ovaj web servis je potpuno besplatan za sve korisnike, a ostvaruje prihode od sponzora i oglašavanja putem reklama koje se pojavljuju uz svaki profil.

Registracija i korištenje
Valjana e-mail adresa jest sve što je potrebno za registraciju i kreiranje profila na Facebooku. Jednom kada se korisnik registruje, može uređivati svoj profil i priključiti se regionalnoj mreži gdje upoznaje ljude iz svoje okoline.

